**Bugatti Automobiles S.A.S.** on ranskalainen urheiluautovalmistaja, jonka omistaa Volkswagen Group. Yrityksen kotipaikka on Molsheimissa, Ranskassa. Nykyisen Bugattin edeltäjä on Automobiles Ettore Bugatti, joka lakkautettiin vuonna 1963. Vuonna 1987 italialainen liikemies ostin Bugattin, ja yritys toimi virallisesti nimellä Bugatti Automobili S.p.A. Volkswagen Group osti Bugatti-nimen oikeudet vuonna 1998.

Historia
--------

Ferdinand Piëchin johtama Volkswagen Group osti Bugatti-nimen oikeudet kesäkuussa 1998. Sitä ennen Volkswagen oli ostanut Lamborghinin ja Bentleyn.

Volkswagen perusti virallisesti uuden Bugattin 22. joulukuuta 2000. Karl-Heinz Neumannista tuli yrityksen johtaja. Seuraavaksi uusi yhtiö osti Ettore Bugattin vieratalona toimineen Château Saint Jean-kartanon Dorlisheimista, Molsheimin läheltä. Rakennus uudistettiin ja siitä tuli Bugatti Automobilesin päämaja. Uusi moderni tehdas rakennettiin kartanon läheisyyteen. Se avattiin 3. syyskuuta 2005.

Bugatti valmisti Veyron-mallia vuoteen 2015. Sen korvasi Bugatti Chiron.

Marraskuussa 2021 yrityksestä tuli osa Bugatti Rimac -yhtiötä, jota hallitsevat Rimac Group ja Porsche. Autojen valmistus jatkuu Molsheimissa Ranskassa. Bugatti Rimac aloittaa 435 työntekijällä, joista 300 työskentelee Zagrebissa ja 135 Molsheimissa. Bugatti Rimaciin kuuluu myös Rimac Automobili.

Tuotteet
--------

EB110 GT
Bugatti Automobili SpA valmisti Bugatti EB110 -autoa 1990-luvulla. Volkswagen osti yrityksen myöhemmin.

### Veyron

Veyron 16.4
*Pääartikkeli: Bugatti Veyron*
Bugatti Veyron EB 16.4 -autoa valmistettiin vuosina 2005–2011. Auton Grand Sport -versiota valmistettiin vuosina 2009–2015.

Auton suunnittelu alkoi 1999 nimellä EB 18/4 "Veyron"-nimisellä konseptiautolla. Autossa oli paljon yhtäläisyyksiä lopullisen tuotantomallin kanssa. Veyronin pääsuunnittelijaksi tuli Hartmut Warkuß ja ulkomuodot suunnitteli Jozef Kabaň.
Giorgetto Giugiaro oli suunnitellut aiemmat Bugatti-autot.

### Chiron

Chiron
*Pääartikkeli: Bugatti Chiron*
Veyronin seuraaja esiteltiin vuoden 2016 Geneven autonäyttelyssä. Sen nimeksi tuli Bugatti Chiron. Auton hinta on noin 2,4 miljoonaa euroa.

Chironissa on 1500 hevosvoimaa ja sen huippunopeus on noin 420 km/h. Se yltää 100 km/h:n 2.5 sekunnissa. Autoa valmistetaan 500 kappaletta.

### La Voiture Noire

La Voiture Noire
Bugatti La Voiture Noire oli erikoismalli, joka esiteltiin vuoden 2019 Geneven autonäyttelyssä. Ainoa kappale autoa myytiin 11 miljoonalla eurolla.

La Voture Noiressa sama moottori kuin edeltäjässään Chironissa. Siinä on 1500 hevosvoimaa ja sen huippunopeus on noin 420 km/h. Se yltää 100 km/h:n 2,5 sekunnissa. Sen musta kori on hiilikuidusta käsin räätälöity ja siinä on muun muassa 6 pakoputkea, Auton esikuvana on ollut legendaarinen Bugatti Type 57 SC Atlantic.

### Muut mallit

* Bugatti Divo on vuonna 2018 esitelty malli, jota valmistettiin 40 kappaletta.
* Bugatti Centodieci on esitelty vuonna 2019, jota valmistetaan kymmenen kappaletta.
* Bugatti Bolide on vuonna 2020 esitelty ainoastaan ratakäyttöön suunnattu malli, jota valmistetaan 40 kappaletta.
* Bugatti Mistral on vuonna 2022 esitelty malli. Auto on avomalli, jota valmistetaan 99 kappaletta, jotka on myyty ennakkoon.

Konseptiautot
-------------

### Italdesign Giugiaron suunnitelmat

Volkswagen Group palkkasi Italdesign Giugiaron suunnittelemaan sarjan Bugatti-konseptiautoja. Ensimmäinen niistä oli EB118 joka oli kaksiovinen coupe. Se esiteltiin yleisölle Pariisin autonäyttelyssä 1998. Seuraavaksi tuli EB218, joka oli neliovinen sedan. Superauto 18/3 Chiron oli autoista viimeinen.

* Bugatti EB118Bugatti EB118
* Bugatti EB112Bugatti EB112
* Bugatti EB218Bugatti EB218
* Bugatti 18/3 ChironBugatti 18/3 Chiron

Lähteet
-------

1. ↑  Bugatti Rimac: Bugatti and Rimac begin Cooperation in a New Company *bugatti.com*.  2.11.2021.  Arkistoitu 6.11.2021. Viitattu 1.2.2023. (englanniksi)
2. ↑  Rimac Automobili and Bugatti Begin Operating Under New Company: Bugatti Rimac *rimac-automobili.com*.  2.11.2021. Viitattu 1.2.2023. (englanniksi)
3. ↑  Tässä on maailman kallein uusi auto: Hinnalla saisi vaikka 40 uutta Rolls Royce Phantomia! *www.iltalehti.fi*. Viitattu 7.3.2019.
4. ↑  Final Bugatti Divo hits the road – production ends for £4.4m hypercar *evo.co.uk*.  22.7.2021. Viitattu 1.2.2023. (englanniksi)
5. ↑  Kevin Sintumuang: The New $8.8 Million Bugatti Centodieci Is a Retro '90s Hypercar Dream *esquire.com*.  16.8.2019. Viitattu 1.2.2023. (englanniksi)
6. ↑  Luke Wilkinson: 1,578bhp Bugatti Bolide being readied for limited production run *autoexpress.co.uk*.  18.8.2021. Viitattu 1.2.2023. (englanniksi)
7. ↑  Jason Barlow: Behold: the €5m Bugatti Mistral, a W16-engined Speedster *topgear.com*.  19.8.2022. Viitattu 1.2.2023. (englanniksi)

Bugatti Automobilesin maantieautojen aikajana: 1987 – nykyaika.

|  |  |  |  |  |  |
| --- | --- | --- | --- | --- | --- |
| **Tyyppi /luokka** | 1980-luku | 1990-luku | 2000-luku | 2010-luku | 2020-luku |
| 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| **omistaja** |  Italia Romano Artioli |  Saksa Volkswagen Group |  Kroatia Bugatti Rimac |
| **yhtiönnimi** | **Bugatti AutomobiliS.p.A** | **Bugatti AutomobilesS.A.S.** |
| roadster |  |  |  |  |
| urheiluauto |  |  | EB110 |  |  | Veyron EB16.4 |  | Chiron |
| rata-auto |  |  |  |  | Divo | Bolide |